pythainlp/thai-wiki-dataset-v3 huggingface dataset:
ทีนเอจดรีม (เพลงเคที เพร์รี)

"ทีนเอจดรีม" (Teenage Dream) เป็นเพลงของนักร้องอเมริกัน เคที เพร์รี ออกจำหน่ายเป็นซิงเกิลที่สองของสตูดิโออัลบั้มชุดที่สองในชื่อเดียวกันเมื่อวันที่ 23 มิถุนายน ค.ศ. 2010 จำหน่ายผ่านช่องทางดิจิตอล เพร์รีกับบอนนี แม็กคีร่วมเขียนเพลงจำนวนมากที่มีสาระสำคัญเกี่ยวกับวัยรุ่น แต่ถูกปฏิเสธจากโปรดิวเซอร์เพลง เบนนี บลังโก และดร.ลู้ก บลังโกนำเพลง "โฮมคัมมิง" ของวง เดอะทีนเอเจอส์ ให้พวกเขาฟัง และแม็กคีได้นึกภาพว่าเพลง "ทีนเอจดรีม" เป็นเพลงที่สะท้อนให้เห็นถึงความรู้สึกอยู่ในห้วงความรักที่น่าครึ้มอกครึ้มใจของวัยรุ่น พวกเขาพบกับแมกซ์ มาร์ตินที่ซานตาบาร์บารา แคลิฟอร์เนีย บ้านเกิดของเพร์รี และเริ่มเขียนเพลงดังกล่าวที่เพลย์แบ็กเรคอร์ดิงสตูดิโอ ซึ่งต่อมาเพร์รีบรรยายว่าเป็นช่วงเวลาที่ใสบริสุทธิ์ของเธอ หลังจากเพร์รีบันทึกเสียงร้อง แม็กคีนำเสนอแนวคิดและเขียนท่อนประสานเสียงใหม่ เพร์รียังบรรยายถึงเพลงว่าเป็นสิ่งที่ทำให้นึกถึงช่วงวัยรุ่นของเธอขณะกำลังคบหาดูใจกับรัสเซลล์ แบรนด์ ซึ่งเป็นสามีของเธอในเวลาต่อมา
ในด้านดนตรี เพลง "ทีนเอจดรีม" เป็นเพลงป็อปจังหวะความเร็วปานกลาง มีเสียงดนตรีแบบเรโทร เพลงมีรูปแบบเป็นแนวพาวเวอร์ป็อป และอิเล็กโทรป็อป ขณะที่ก็ได้อิทธิพลจากแนวเพลงอื่น ๆ เช่น ดิสโก้ และป็อปร็อก เพร์รีเริ่มร้องเพลงด้วยเสียงสูง ขณะที่เสียงของเธอหนักแน่นขึ้นเมื่อเพลงดำเนินไป ในด้านเนื้อร้อง เพลง "ทีนเอจดรีม" บอกเล่าเกี่ยวกับการเป็นคนรักที่ทำให้อีกคนรู้สึกเป็นหนุ่มสาวอีกครั้ง เพลง "ทีนเอจดรีม" ได้รับคำวิจารณ์ด้านบวก มีคำชมถึงความเป็นธรรมชาติของเพลงและเสียงดนตรี แต่ก็มีบางกลุ่มติว่าเนื้อเพลง "ไร้ความกังวลมากเกินไปและยังไม่เป็นผู้ใหญ่" (too carefree and immature) เพลงขึ้นอันดับหนึ่งบนชาร์ตบิลบอร์ดฮอต 100 เป็นซิงเกิลที่สามของเพร์รีที่ขึ้นอันดับหนึ่ง และเป็นซิงเกิลที่สองติดต่อกันจากเพลง "แคลิฟอร์เนียเกิลส์" ที่ขึ้นอันดับหนึ่งเช่นกัน เพลง "ทีนเอจดรีม" ได้รับการรับรองระดับแพลตินัมสี่ครั้งในสหรัฐอเมริกา รวมถึงได้รับการรับรองระดับแพลตินัมอีกมากมายในประเทศอื่น ๆ
มิวสิกวิดีโอเพลงถ่ายทำในหลายสถานที่รอบ ๆ บ้านเกิดของเพร์รีในซานตาบาร์บารา แคลิฟอร์เนีย และกำกับโดยโยแอน เลมวยน์ (หรือวู้ดคิด) วิดีโอเปิดตัววันที่ 10 สิงหาคม ค.ศ. 2010 แสดงให้เห็นเพร์รีกำลังอยู่ในห้วงความรักกับคนรักในไฮสคูล เพร์รีแสดงเพลงดังกล่าวในรายการแซตเทอร์เดย์ไนต์ไลฟ์ ในงานประกาศรางวัลทีนช้อยส์อะวอดส์ งานประกาศรางวัลแกรมมีครั้งที่ 53 และอื่น ๆ อีกมากมาย เพลง "ทีนเอจดรีม" ได้เข้าชิงรางวัลแกรมมีสาขานักร้องแนวป็อปเพศหญิงยอดเยี่ยม เป็นเพลงที่สามที่เข้าชิงรางวัลดังกล่าว นิตยสารโรลลิงสโตนจัดให้เพลงนี้เป็นเพลงที่ดีที่สุดอันดับที่สี่ในปี ค.ศ. 2010 เพลงดังกล่าวได้อยู่ในอัลบั้มจัสต์แดนซ์ 3 และมีคนนำเพลงมาร้องใหม่มากมาย ดังที่ปรากฏในรายการอเมริกันไอดอล เดอะวอยซ์ และกลี
==ชาร์ต==
===ชาร์ตรายสัปดาห์===
===ชาร์ตสิ้นปี===
==อ้างอิง==
== แหล่งข้อมูลอื่น ==
เพลงของเคที เพร์รี
ซิงเกิลในปี พ.ศ. 2553
ซิงเกิลอันดับ 1 ในบิลบอร์ดฮอต 100
ซิงเกิลอันดับ 1 ในประเทศนิวซีแลนด์
เพลงป็อปร็อก
ซิงเกิลอันดับ 1 ในชาร์ตซิงเกิลแห่งไอร์แลนด์
เพลงที่มีเนื้อหาเกี่ยวกับเพศ
เพลงที่ประพันธ์คำร้องโดยเคที เพร์รี
เพลงที่ประพันธ์คำร้องโดยแมกซ์ มาร์ติน
เพลงบันทึกเสียงที่ผลิตโดยแมกซ์ มาร์ติน
อัสแซสซินส์ครีด 4: แบล็กแฟล็ก

อัสแซสซินส์ครีด 4: แบล็กแฟล็ก (Assassin's Creed IV: Black Flag) เป็นซีรีส์เกมอิงประวัติศาสตร์แอ็คชันผจญภัย ที่พัฒนาโดย ยูบิซอฟจต์มอนทรีออล และเผยแพร่โดย ยูบิซอฟต์ โดยปรากฏในเครื่องเล่นเกมเพลย์สเตชัน 3, เอกซ์บ็อกซ์ 360, วียู ในเดือนตุลาคม 2013 และในเดือนพฤศจิกายน 2013 สำหรับเครื่องเล่นเกมเพลย์สเตชัน 4, ไมโครซอฟท์ วินโดวส์ และ เอกซ์บอกซ์ วัน อัสแซสซินส์ครีด 4: แบล็กแฟล็กเป็นเกมชุดที่หกในซีรีส์ อัสแซสซินส์ครีด สืบเนื่องจาก อัสแซสซินส์ครีด 3 ในปี 2012
เนื้อเรื่องจะอยู่ในต้นศตวรรษที่ 18 ที่ทะเลแคริบเบียน ในช่วงยุคทองแห่งโจรสลัด และติดตามเรื่องราวของโจรสลัดผู้มีชื่อเสียง เอ็ดเวิร์ด เคนเวย์ ซึ่งเป็นปู่ของ ราดูนฮาเกดูน (คอนเนอร์ เคนเวย์) ตัวเอกจากภาคอัสแซสซินส์ครีด 3 อัสแซสซินส์ครีด 4: แบล็กแฟล็ก จะมุ่งเน้นในการสำรวจสถานที่ทางเรือซึ่งแตกต่างจากเกมในภาคก่อนๆ  แต่ก็ยังรักษาการเล่นแบบมุมมองบุคคลที่สาม และการสำรวจภาคพื้นดินรวมถึงการต่อสู้และลักลอบเอาไว้ ระบบผู้เล่นหลายคนยังคงมีอยู่ แต่สามารถเล่นได้แค่โหมดภาคพิ้นดินเท่านั้น ไม่สามารถท่องเรือได้
==แหล่งข้อมูลอื่น==
วิดีโอเกมแอ็กชันผจญภัย
อัสแซสซินส์ครีด
วิดีโอเกมโอเพนเวิลด์
วิดีโอเกมที่ออกวางจำหน่ายในปี พ.ศ. 2556
วิดีโอเกมที่มีฉากในประเทศบาฮามาส
วิดีโอเกมที่มีฉากในประเทศเซนต์ลูเชีย
วิดีโอเกมที่มีฉากในประเทศปานามา
วิดีโอเกมที่มีฉากในประเทศแคนาดา
วิดีโอเกมที่มีฉากในประเทศคิวบา
วิดีโอเกมที่มีฉากในแคริบเบียน
วิดีโอเกมที่มีฉากในประเทศเฮติ
วิดีโอเกมที่มีฉากในประเทศจาเมกา
วิดีโอเกมที่มีฉากในมาร์ตีนิก
วิดีโอเกมเกี่ยวกับโจรสลัด
วิดีโอเกมที่พัฒนาขึ้นในประเทศอิตาลี
วิดีโอเกมลอบเร้น
อัสแซสซินส์ครีด โร้ก

อัสแซสซินส์ครีด โร้ก เป็นเกมอิงประวัติศาสตร์และแอ็คชั่นผจญภัย ที่พัฒนาโดย ยูบิซอฟท์ โซเฟีย และเผยแพร่โดย ยูบิซอฟท์ โดยกำหนดวางจำหน่ายวันที่ 11 พฤศจิกายน 2014 ที่อเมริกาเหนือ
และวันที่ 13 พฤศจิกายน 2014 ที่ยุโรปและออสเตรเลีย ซึ่งมีเฉพาะ เพลย์สเตชัน 3 และ เอกซ์บอกซ์ 360 ภาคนี้เป็นชุดที่แปดของซีรีส์อัสแซสซินส์ครีด
เป็นเรื่องราวต่อจาก แบล็กแฟล็กและมีความเกี่ยวข้องกับ อัสแซสซินส์ครีด 3 และ อัสแซสซินส์ครีด ยูนิตี
เนื้อเรื่องจะอยู่ในช่วงกลางศตวรรษที่ 18 ระหว่างสงครามเจ็ดปี ผู้เล่นจะรับบทเป็น เชย์ แพทริก คอร์แมก (Shay Patrick Cormac) มือสังหารที่แปรพรรคไปอยู่ฝ่ายเทมพลาร์
ซึ่งระบบการบังคับเรือยังคล้าย แบล็กแฟล็กและการเล่นแบบมุมมองบุคคลที่สามก็ยังมีอยู่เช่นเดิม
== ระบบการเล่น ==
การบังคับเรือจาก แบล็กแฟล็กจะนำมาใช้ในเกมนี้อีกครั้ง พร้อมกับบังคับเรือลำใหม่ชื่อ มอร์ริแกน เรือมอร์ริแกนมีลักษณะลำเรือที่เพรียวและท้องเรือตื้นกว่าเมื่อเทียบกับเรือ แจ็คดอว์
ของเอ็ดเวิร์ด เคนเวย์ ทั้งนี้มอร์ริแกนมาพร้อมกับอาวุธใหม่ๆ อย่างเช่น การปล่อยคราบน้ำมันและจุดระเบิด และความสามารถอื่นๆขณะปะทะกับเรือศัตรู เนื่องจากสภาพแวดล้อมในเกมเป็นแถบอาร์กติก
ภารกิจที่จะต้องดำน้ำจึงถูกถอดออกไปในมหาสมุทรแอตแลนติกเหนือ เพราะทำให้ผู้เล่นอาจเสียชีวิตจากน้ำที่เย็นจัด
สำหรับการต่อสู้ มีอาวุธใหม่อย่าง air rifle ซึ่งจะช่วยให้ผู้เล่นสามารถจัดการกับศัตรูจากระยะไกลอย่างเงียบๆ และ air rifle สามารถปรับแต่งให้ใช้กระสุนได้หลากหลาย เช่น ประทัด
ผู้เล่นสามารถใช้เครื่องยิงลูกระเบิดที่ยิงออกมาแล้วกระสุนกระจายกลางอากาศหรือบรรจุกระสุนอื่นๆ ศัตรูของภาคนี้จะเป็นฝ่ายมือสังหารซึ่งพวกเขาใช้ทักษะการต่อสู้ได้เหมือนกับผู้เล่น เหล่ามือสังหารอาจซ่อนตัวอยู่ตามพุ่มไม้
แฝงตัวอยู่กับผู้คนหรืออาจกระโดดลงมาจัดการผู้เล่นจากทางอากาศ
==แหล่งข้อมูลอื่น==
วิดีโอเกมแอ็กชันผจญภัย
อัสแซสซินส์ครีด
วิดีโอเกมโอเพนเวิลด์
วิดีโอเกมที่ออกวางจำหน่ายในปี พ.ศ. 2557
วิดีโอเกมที่มีฉากในสหรัฐ
วิดีโอเกมที่มีฉากในประเทศโปรตุเกส
วิดีโอเกมที่มีฉากในประเทศแคนาดา
วิดีโอเกมที่มีฉากในนครนิวยอร์ก
วิดีโอเกมที่มีฉากในปารีส
วิดีโอเกมที่พัฒนาขึ้นในประเทศอิตาลี
วิดีโอเกมลอบเร้น
บูพา ประกันสุขภาพ

บริษัท บูพา ประกันสุขภาพ(ประเทศไทย) จำกัด (มหาชน) ดำเนินธุรกิจเกี่ยวกับการประกันสุขภาพและประกันอุบัติเหตุมากว่า 60 ปี
== ประวัติ ==
จุดเริ่มต้นของบูพา ก่อตั้งขึ้นในประเทศอังกฤษด้วยวัตถุประสงค์เพื่อช่วยดูแลสุขภาพแก่สมาชิกในกลุ่มเท่านั้น จากนั้นขยายออกไปยังระดับองค์กร
เมือในปี 2500 ได้สร้างสถานพยาบาล "Nursing Homes Chartable Trust" ซึ่งต่อมาเปลี่ยนชื่อเป็น "Nuffield Hospitals"
เมื่อในปี 2505 ก่อตั้งสหพันธ์นานาชาติในการให้บริการด้านสุขภาพ เพื่อสนับสนุนการดูแลสุขภาพสำหรับภาคเอกชนทั่วโลก
เมื่อในปี 2518 ก่อตั้งโรงพยาบาลบูพาขึ้น
เมื่อในปี 2539 ได้ก่อตั้งบริษัทบูพาขึ้นในประเทศไทย โดยมีการรวมตัวกับ บริษัท บลูครอส ประกันสุขภาพ (Blue Cross)
เมื่อในปี 2561 กลุ่มบริษัท เอ็ทน่า (Aetna)ประกันสุขภาพได้เข้าซื้อกิจการส่งผลให้บริษัท บูพา ประกันสุขภาพ เปลี่ยนเชื่อเป็น เอ็ทน่า (Aetna) ประกันสุขภาพ
== แหล่งข้อมูลอื่นๆ ==
เว็บไซต์ บูพา ประกันสุขภาพ
ตี่บ้อเนี่ยเนี้ย

โฮ่วถู  หรือ โฮ่วถูเสิน , หรือ โฮ่วถูเนี่ยเนี้ย ( Hòutǔ Niángniáng  , ในภาษาจีน  หรือ ), โดยทั่วไปมักออกนามว่า ตี่บ้อ ( Dimǔ , ) หรือตี่บ้อเนี่ยเนี้ย ( Dimǔ Niángniáng , ), ทรงเป็นเทพนารีแห่งพื้นดินและแผ่นดินโลกในศาสนาจีนท้องถิ่นและศาสนาเต๋าพร้อมทั้งเทพปกรณัมจีนและเป็นผู้กำกับดูแลพระภูมิเจ้าที่ (" ตี่จู๋เอี๊ยะ , Lord of Local Land")ทั้งปวงในแผ่นดินโลก พระองค์คือหนึ่งในจตุรเทวราชอันเป็นเทพสูงสุดรองจากตรีเทพบดีสูงสุดของศาสนาเต๋า
==ปฐมการสักการะบูชา==
แม่พระธรณีจีนทรงได้รับสักการะบูชาเป็นทางการแบบรัฐพิธีครั้งแรกโดยจักรพรรดิฮั่นเหวิน ณ ศาลเจ้าแม่พระธรณี (ในเขตเฟยอิ่ง, ปัจจุบันคือ เขตว่านหรง นครยฺวิ่นเฉิง, มณฑลชานซี) และแพร่หลายโดยทั่วไปในช่วงจักรพรรดิฮั่นอู่ใน 113 ปีก่อนคริสต์ศักราช
==รูปภาพ==
== ดูเพิ่ม ==
แม่พระธรณี
เจ้าแม่ปฤถวี
พระวสุธารา
เจ้าแม่ธรณี
เจ้าพ่อธรณี
รายพระนามเทพแห่งแผ่นดิน
เทวรูปจีน
ศาลเจ้าจีน
วัดจีน
เจ้าแม่ภูมิเทพี
==อ้างอิง==
==แหล่งข้อมูลอื่น==
เทพเจ้าจีน
เทวีจีน
เทวี
ศาสนาชาวบ้านจีน
ลัทธิเต๋า
เซียน
ผู้หญิง
เตียนบ๊อ

เจ้าแม่เตียนบ๊อ หรือ พระแม่เทียนมู่ (金光聖母, Dian Mu) เป็นเทพธิดาแห่งสายฟ้า ตามความเชื่อปรัมปราของจีน โดยเป็นเทพนารีแห่งเสียงฟ้าร้อง  โดยทำหน้าที่กับเทพลุ่ยกง
เทพเจ้าจีน
ลุ่ยกง

ลุ่ยกง หรือสำเนียงจีนกลางว่า เหล่ย์กง ( "เจ้าสายฟ้า") หรือ เหล่ย์เฉิ่น ( "อสุนีเทพ") เป็นเทพเจ้าบุรุษในความเชื่อของจีนและศาสนาเต๋า พระองค์คือหนึ่งในพระรามสูรในคติแบบจีนโดยทำหน้าที่กับพระเทพีเมขลาจีนและยังเป็นหนึ่งในห้าแม่ทัพสวรรค์ (五營神兵) ร่วมกับ เอ้อร์หลัง เสิน นาจา คังหง่วนโส่ย จิ่วหง่วนโส่ย โดยเป็นแม่ทัพประจำทิศตะวันออก มีธงสีเขียวเป็นสีประจำกองทัพคุมกำลังทัพสวรรค์ในการรักษาทิศทางของโลกมนุษย์และสวรรค์ พระองค์คือ หลุยจินจู๊ ในพงศาวดารห้องสิน
== ดูเพิ่ม ==
รายพระนามเทพแห่งสายฟ้า
พระรามสูรจีน
รายพระนามเทพเจ้าที่ได้รับการสถาปนาในห้องสิน
== อ้างอิง ==
เทพเจ้าจีน
พหุเทวนิยม
เทพแห่งสายฟ้า
สายฟ้า
ศาสนาชาวบ้านจีน
ลัทธิเต๋า
เซียน
ผู้ชาย
วัฒนธรรมจีน
เทศกาลจีน
ประเทศจีน
ไต้หวัน
ชาวจีน
โนเกียอาช่า 311

โนเกียอาช่า 311 เป็นสมาร์ตโฟนจอสัมผัส ผลิดโดยโนเกีย ระบบปฏิบัติการซีรีส์ 40 ออกวางจำหน่ายครั้งแรกที่กรุงเทพมหานคร พร้อมกับสมาร์ตโฟนจอสัมผัสอีกสองรุ่น ได้แก่ โนเกีย 305 และ โนเกีย 306 โดยที่โนเกียอาช่า 311 จะเป็นสมาร์ตโฟนหลักในการทำตลาด คุณสมบัติหลักของโนเกียอาช่า 311จะรองรับระบบ3 จีและวายฟาย
== ข้อมูลทั่วไป ==
ขนาดเซ็นเซอร์มาตรฐาน: 3.2 ล้านพิกเซล
ขนาดหน้าจอ: 3นิ้ว
สองซิม: ไม่รองรับ
== แอปพลิเคชัน ==
เบราว์เซอร์ : เบราว์เซอร์ Nokia Xpress
การสนทนา : ข้อความ, แชต
== อ้างอิง ==
โทรศัพท์มือถือโนเกีย
สมาร์ตโฟน
โทรศัพท์มือถือจอสัมผัส
โมฮาเหม็ด อัลซารูนี

โมฮาเหม็ด อับเดลคาริม โมฮาเม่ อัลซารูนี่ (เกิดเมื่อวันที่ 6 กุมภาพันธ์ 2515) เป็นกรรมการการแข่งขันฟุตบอลชาวเอมิเรสต์ ซึ่งได้สิทธิ์เป็นกรรมการระหว่างประเทศของสหพันธ์ฟุตบอลระหว่างประเทศ(ฟีฟา)
อัลซารูนี่เป็นกรรมการตัดสินฟุตบอลของฟีฟาตั้งแต่ปี พ.ศ. 2545 เป็นกรรมการในการแข่งขันฟุตบอลต่างๆ รวมถึง AFC Champions League และ การแข่งขันฟุตบอลโลกรอบคัดเลือก ปี 2557 โดยเริ่มจากการแข่งขันระหว่าง บาห์เรนและการ์ตา.
=== ประเด็นการตัดสินการแข่งขันระหว่างไทย - เกาหลีใต้ ในการแข่งขันเอเชียนเกมส์ พ.ศ. 2557 ===
โมฮาเหม็ดถูกวิพากษ์วิจารณ์อย่างหนักจากผู้รับชมการแข่งขันฟุตบอลระหว่างไทยกับเกาหลีใต้ในการแข่งขันเอเชียนเกมส์ ครั้งที่ 17 ณ กรุงอินชอน สาธารณรัฐเกาหลี เมื่อวันที่ 30 กันยายน 2557 ชาวไทยว่าเป็นไปอย่างไม่ยุติธรรม อาทิเช่นการไม่ให้ลูกแฮนด์บอล การให้จุดโทษอย่างไม่ถูกต้อง เป็นต้น
== อ้างอิง ==
ผู้ตัดสินฟุตบอลชาวเอมิเรตส์
ประเทศกาตาร์ในเอเชียนเกมส์ 2014

ประเทศกาตาร์ เข้าร่วมแข่งขันกีฬาเอเชียนเกมส์ ครั้งที่ 17 ค.ศ. 2014 (พ.ศ. 2557) ซึ่งจัดขึ้นที่เมืองอินช็อน ประเทศเกาหลีใต้ ระหว่างวันที่ 19 กันยายน ถึง 4 ตุลาคม พ.ศ. 2557
==สรุปเหรียญรางวัล==
== อ้างอิง ==
http://www.incheon2014.kr/Sports/Medals/MenuMedallists/?discipline=ALL&Date=ALL&NOC=QAT&lang=en 
กาตาร์
สหพันธรัฐฉาน

สหพันธรัฐฉาน หรือ  แคว้นสหรัฐไทยใหญ่ (Federated Shan States; ไทใหญ่: မိူင်းႁူမ်ႈတုမ်ႊၸိုင်ႈတႆး Muang Hom Tum Jueng Tai) เป็นชื่อของหน่วยทางการบริหารในจักรวรรดิอังกฤษ ครอบคลุมดินแดนของรัฐฉานและรัฐกะเรนนีในพม่าปัจจุบัน ในขณะที่อังกฤษเข้ามาปกครองพม่า การจัดตั้งสหพันธรัฐเป็นการเตรียมการเพื่อถ่ายโอนอำนาจของเจ้าฟ้ามาสู่รัฐบาลพม่า สถานะของเจ้าฟ้าภายในระบบนี้เทียบได้กับราชรัฐในอินเดียที่ได้ตั้งขึ้นเมื่อ พ.ศ. 2431
ในช่วงที่อังกฤษปกครอง เจ้าฟ้าที่ปกครองไทใหญ่มี 7 เมือง ปกครองด้วยราชวงศ์ท้องถิ่น และมีข้าหลวงอังกฤษดูแล 1 คน และได้รวมการบริหารรัฐกะเรนนีเข้ามาด้วยเมื่อ 10 ตุลาคม พ.ศ. 2465 และเรียกชื่อว่าสหพันธรัฐฉาน ภายใต้การดูแลของข้าหลวงใหญ่อังกฤษซึ่งยังดูแลกลุ่มรัฐว้าด้วย ต่อมา ในวันที่ 27 พฤษภาคม พ.ศ. 2485 ระหว่างสงครามโลกครั้งที่สอง รัฐเชียงตุงถูกรุกรานโดยกองทัพจักรวรรดิญี่ปุ่น ตามข้อตกลงก่อนหน้านี้ระหว่างรัฐบาลจอมพล ป. พิบูลสงครามกับจักรวรรดิญี่ปุ่น ในเดือนธันวาคมของปีเดียวกันนั้น กองทัพพายัพของไทยได้เข้ายึดครองพื้นที่บางส่วนของรัฐกะเรนนีที่อยู่ระหว่างชายแดนไทยกับแม่น้ำสาละวิน ซึ่งกินพื้นที่ฝั่งตะวันออกของรัฐกันตรวดี  รวมทั้งพื้นที่ของรัฐเชียงตุงและเมืองพาน ไทยเรียกดินแดนที่ถูกผนวกนี้ว่าสหรัฐไทยเดิม ซึ่งตั้งขึ้นเมื่อ 1 สิงหาคม พ.ศ. 2486  ไทยได้คืนดินแดนนี้ให้อังกฤษใน พ.ศ. 2488
หลังจากพม่าได้รับเอกราชใน พ.ศ. 2491 สหพันธรัฐฉานได้เข้าร่วมในสหภาพพม่าในฐานะรัฐฉานและรัฐกะยา  โดยมีสิทธิจะแยกตัวออกจากสหภาพตามความตกลงเวียงปางหลวง หลังการรัฐประหารใน พ.ศ. 2505 สิทธิของรัฐฉานในการแยกตัวออกและสถานะต่าง ๆ ของเจ้าฟ้าถูกยกเลิกโดยรัฐบาลทหารของเนวีน
==อ้างอิง==
==แหล่งข้อมูลอื่น==
Shan army leader hold fast to Panglong I 
The Imperial Gazetteer of India
"Gazetteer of Upper Burma and the Shan states"
รัฐและดินแดนที่ก่อตั้งในปี พ.ศ. 2465
รัฐและดินแดนที่สิ้นสุดในปี พ.ศ. 2492
พม่าภายใต้การปกครองของสหราชอาณาจักร
รัฐสิ้นสภาพในประเทศพม่า
อัสแซสซินส์ครีด: บราเธอร์ฮูด

อัสแซสซินส์ครีด: บราเธอร์ฮูด เป็นเกมอิงประวัติศาสตร์ แอ็กชั่นผจญภัย ที่พัฒนาโดย ยูบิซอฟท์ มอนทรีออล และเผยแพร่โดย ยูบิซอฟท์
ซึ่งอัสแซสซินส์ครีด: บราเธอร์ฮูดเป็นเกมชุดที่สามของซีรีส์อัสแซสซินส์ครีดต่อจากเกมอัสแซสซินส์ครีด 2 ในช่วงแรกวางจำหน่ายเฉพาะเครื่องเล่นเพลย์สเตชัน 3 และ เอกซ์บอกซ์ 360โดยเริ่มที่อเมริกาเหนือในวันที่ 16 พฤศจิกายน 2010 หลังจากนั้นวางจำหน่ายเกมสำหรับไมโครซอฟท์ วินโดวส์ในเดือนมีนาคม 2011 และตามด้วยแพลตฟอร์ม OS X ในเดือนพฤษภาคม 2011
==เนื้อเรื่องย่อ==
หลังจากเหตุการณ์ในภาค 2 ได้จบลงไป Cesare Borgia นำกองทหารของ Templar ที่เข้ามาบุกทำลายด้วยกองทัพทหารและปืนใหญ่ มาริโอ้(Mario Auditore)ถูกสังหารด้วยกองทัพของเทมพลาร์ เอซิโอ้บาดเจ็บสาหัส ฟื้นอีกทีมาอยู่มาที่โรม
==แหล่งข้อมูลอื่น==
วิดีโอเกมที่ออกวางจำหน่ายในปี พ.ศ. 2553
วิดีโอเกมที่มีฉากในประเทศสเปน
วิดีโอเกมที่มีฉากในประเทศอิตาลี
วิดีโอเกมที่มีฉากในเวนิส
วิดีโอเกมหลายผู้เล่นแบบอสมมาตร
วิดีโอเกมลอบเร้น
สำนักพระราชวังหลวง (ญี่ปุ่น)

สำนักพระราชวังหลวง (, Imperial Household Agency) เป็นหน่วยงานในกำกับของรัฐบาลญี่ปุ่น รับผิดชอบในกิจการของรัฐอันเกี่ยวข้องกับพระราชวงศ์ญี่ปุ่น และยังเป็นผู้เก็บรักษาตราพระราชลัญจกร และ รัฐลัญจกร ทั้งนี้ ก่อนสงครามโลกครั้งที่สอง หน่วยงานนี้ใช้ชื่อว่า กระทรวงพระราชสำนัก (宮内省)
หน่วยงานนี้แตกต่างไปจากหน่วยงานอื่นของรัฐ ตรงที่กิจการของหน่วยงานนี้จะไม่รายงานโดยตรงต่อนายกรัฐมนตรีในระดับคณะรัฐมนตรี ซึ่งเป็นผลมาจากการตรากฎหมายให้หน่วยงานนี้เป็นหน่วยบริหารอิสระ
== จางวางใหญ่ ==
== การแบ่งส่วนราชการ ==
สำนักพระราชวังหลวงมีจางวางใหญ่เป็นผู้รับผิดชอบในการบริหารราชกิจราชการ และ มีรองจางวางใหญ่ เป็นผู้ช่วยงานราชการ
สำนักงานเลขาธิการจางวางใหญ่
* กองเลขานุการ
* กองบริหารงานทั่วไป
* กองกิจการในพระบรมวงศานุวงศ์
* ฝ่ายธุรการ
* ฝ่ายราชพัสดุ
* โรงพยาบาลพระราชวังหลวง
คณะกรรมการจางวางหลวง
กรมมหาดเล็กในมกุฎราชกุมาร
คณะกรรมการพระราชพิธี
กรมสารบรรณและอนุสาวรีย์บรรจุพระศพ
* กองสารบรรณ
* กองรวบรวมและจัดหาเอกสาร
* กองอนุสาวรีย์บรรจุพระศพและพระโกศ
* สำนักงานอนุสาวรีย์บรรจุพระศพและพระโกศส่วนภูมิภาค
กรมชาวที่
* กองธุรการ
* กองบำรุงรักษาพระคลังข้างที่
* กองสวน
* กองวรภาชน์
* กองพระราชพาหนะและอัศวรักษ์
* สำนักงานชาวที่รโหฐาน
* สำนักงานชาวที่สวนฝั่งตะวันออกพระราชวังอิมพีเรียล
== ดูเพิ่ม ==
กฎราชวงศ์
ผู้รักษาพระราชลัญจกรของญี่ปุ่น
== อ้างอิง ==
== แหล่งข้อมูลอื่น ==
เว็บไซต์ทางการของสำนักพระราชวังญี่ปุ่น
รัฐบาลญี่ปุ่น
ราชสำนักญี่ปุ่น
สจวร์ต บิงแฮม

สจวร์ต บิงแฮม (Stuart Bingham) เกิดวันที่ 21 พฤษภาคม ค.ศ. 1976 เป็นนักสนุกเกอร์อาชีพชาวอังกฤษ เขาคว้าแชมป์สมัครเล่นในรายการไอบีเอสเอฟเวิลด์สนุกเกอร์แชมเปียนชิป (IBSF World Snooker Championship) ในปี 1996 แต่เขาก็ใช้เวลาหลายฤดูกาลกว่าฝีมือการเล่นของเขาจะดีขึ้นจนกลายเป็นผู้เล่นติดอันดับท็อปในวัยสามสิบ เขาได้ติดอันดับท็อป 32 ในฤดูกาล 2006/2007 และขึ้นสู่อันดับท็อป 16 ในระหว่างฤดูกาล 2011/2012 ตอนอายุ 35 เขาได้คว้าแชมป์ครั้งแรกในอาชีพของเขาในรายการออสเตรเลียนโกลด์ฟฟิลส์โอเพน 2011 และรายการเซี่ยงไฮ้มาสเตอส์ 2014 และแชมป์รายการเวิลด์แชมเปียนชิป 2015 ครั้งแรกของเขา ซึ่งสื่ออังกฤษกล่าวว่า "นี่เป็นความสำเร็จที่น่าประหลาดใจจนกลายเป็นคิงออฟเดอะครูซิเบิล" นอกจากนี้ได้ลองแชมป์ในรายการอู๋ซีคลาสสิก 2012 และเวลส์โอเพน 2013 และรวมทั้งได้คว้าแชมป์รายการชิงเงินรางวัล พรีเมียร์ลีกสนุกเกอร์ 2012 และ แชมเปียนชิปลีก 2015 เขาได้รวบรวมเซนจูรีเบรกกว่า 538 ครั้ง ในอาชีพของเขารวมทั้งเก้า แม็กซิมัมเบรก
==อ้างอิง==
นักสนุกเกอร์ชาวอังกฤษ
บุคคลจากแบซิลดัน
แชมป์โลกสนุกเกอร์
เบนนี บลังโก

เบนจามิน เลวิน (เกิด 9 มีนาคม ค.ศ. 1988) รู้จักในวงการในชื่อ เบนนี บลังโก เป็นนักร้องแร็ป นักดนตรี นักแต่งเพลง และโปรดิวเซอร์เพลงชาวอเมริกัน เขาเขียนเพลงและผลิตเพลงให้แก่ศิลปินมากมาย เช่น เจสซี เจ (เพลง "ธันเดอร์"), เคที เพร์รี (เพลง "แคลิฟอร์เนียเกิลส์", "ทีนเอจดรีม"), มารูนไฟฟ์ (เพลง "มูฟส์ไลก์แจกเกอร์", "เพย์โฟน"), บริตนีย์ สเปียส์ (เพลง "เซอร์คัส"), ไทโอ ครูซ (เพลง "ไดนาไมต์"), เคชา (เพลง "ทิกท็อก"), จิม คลาส ฮีโรส์ (เพลง "สเตริโอฮาตส์", "แอสแบ็กโฮม"), วิซ คาลิฟา (เพลง "เวิร์กฮาร์ด, เพลย์ฮาร์ด", "โนสลีป") และเทรย์ ซองซ์ (เพลง "ฮาร์ตแอ็ตแท็ก")
ในช่วงเริ่มแรก บลังโกทำงานกับดร. ลู้ก และยังได้ร่วมงานกับเชลล์แบ็ก, ไรอัน เท็ดเดอร์, บรูโน มาร์ส, นิกกี มินาจ, แดน วิลสัน, ไมก์ พอสเนอร์, แมกซ์ มาร์ติน, ชอน พอล และพอล เอ็ปเวิร์ธ
นอกจากนี้ บลังโกยังได้รับรางวัลนักแต่งเพลงแห่งปี (Songwriter of the Year Award) จากงานบีเอ็มไอป็อปอวอดส์ (BMI Pop Awards) เมื่อต้นปี ค.ศ. 2012 ด้วย
โปรดิวเซอร์เพลงชาวอเมริกัน
ชาวอเมริกันเชื้อสายยิว
บุณยรักษ์ พูนชัย

พลเอก บุณยรักษ์ พูนชัย (ชื่อเล่น: แมว) เจ้ากรมแพทย์ทหารบก/ผู้บัญชาการโรงเรียนเสนารักษ์ กรมแพทย์ทหารบก ท่านที่ 39 (1 ตุลาคม 2557 - 31 มีนาคม 2558) ยศปัจจุบัน คือ พลเอก บุณยรักษ์ พูนชัย ตำแหน่ง ผู้ทรงคุณวุฒิพิเศษกองทัพบก อดีตราชองครักษ์พิเศษ , ผู้อำนวยการโรงพยาบาลค่ายกาญจนบุรี  (มิ.ย.2532) , ผู้อำนวยการกองยุทธการและการข่าว กรมแพทย์ทหารบก  (ต.ค.2544) , ผู้อำนวยการสถาบันพยาธิวิทยา ศูนย์อำนวยการแพทย์พระมงกุฎเกล้า  (ต.ค.2551) , ผู้อำนวยการสถาบันวิจัยวิทยาศาสตร์การแพทย์ทหาร (ต.ค.2552) 
== ประวัติ ==
พลเอก บุณยรักษ์ พูนชัย เกิดเมื่อวันที่ 7 ตุลาคม พ.ศ. 2497 เป็นบุตรของนายผัน กับนางเจียม พูนชัย จบการศึกษาชั้นมัธยมศึกษาจากโรงเรียนเตรียมอุดมศึกษา (ม.ศ.5) พ.ศ. 2516 จบการศึกษาชั้นอุดมศึกษาจาก คณะแพทยศาสตร์ จุฬาลงกรณ์มหาวิทยาลัย แพทยศาสตร์บัณฑิต พ.ศ. 2522
การศึกษาเมื่อเข้ารับราชการ ศัลยศาสตร์ออร์โธปิดิกส์ แพทยสภา พ.ศ. 2528, หลักสูตรชั้นนายพันเหล่าแพทย์ รุ่นที่ 23 โรงเรียนเสนารักษ์ กรมแพทย์ทหารบก พ.ศ. 2531, หลักสูตรประจำโรงเรียนเสนาธิการทหารบก ชุดที่ 68 โรงเรียนเสนาธิการทหารบก สถาบันการทัพบกชั้นสูง พ.ศ. 2533, Master of Medical Education MMED, University of Dundee Scotland
ตำแหน่งหรือราชการพิเศษ
ปฏิบัติราชการสำนักงานแพทย์ประจำพระองค์
นายทหารพิเศษ กรมนักเรียนนายร้อยรักษาพระองค์ โรงเรียนนายร้อยพระจุลจอมเกล้า
ราชองครักษ์เวร
ตุลาการศาลทหารกรุงเทพฯ
== เครื่องราชอิสริยาภรณ์ ==
== อ้างอิง ==
บุคคลที่เกิดในปี พ.ศ. 2497
บุคคลที่ยังมีชีวิตอยู่
นิสิตเก่าคณะแพทยศาสตร์ จุฬาลงกรณ์มหาวิทยาลัย
แพทย์ชาวไทย
ทหารบกชาวไทย
เจ้ากรมแพทย์ทหารบก
ผู้บัญชาการโรงเรียนเสนารักษ์
ผู้ได้รับเครื่องราชอิสริยาภรณ์ ม.ป.ช.
ผู้ได้รับเครื่องราชอิสริยาภรณ์ ม.ว.ม.
ราชองครักษ์เวร
โออิ

โออิ (?-?) ขุนพลคนสำคัญของ พระเจ้าดงเมียงซอง และเป็นหนึ่งในผู้ร่วมก่อตั้ง อาณาจักรโกคูรยอ มหาอาณาจักรหนึ่งใน สามก๊กแห่งเกาหลี
นายพลโออิเป็นขุนศึกที่ได้สร้างวีรกรรมร่วมกับ
ยอพโบและมารีอีกสองขุนศึกคนสำคัญในการ
ปราบปรามแว่นแคว้นต่างๆมากมาย
ราชวงศ์โคกูรยอ
ฆวน อันโตนิโอ ซามารันช์

ฆวน อันโตนิโอ ซามารันช์ อี โตเรโย (Juan Antonio Samaranch y Torelló) หรือ ฌูอัน อันตอนี ซามารังก์ อี ตูรัลโย (Joan Antoni Samaranch i Torelló) เป็นประธานคณะกรรมการโอลิมปิกสากลคนที่ 7
ชาวสเปน
ประธานคณะกรรมการโอลิมปิกสากล
ฌัก โรคเคอ

ฌัก โรคเคอ (Jacques Rogge) คือนายแพทย์ชาวเบลเยียม อดีตประธานคณะกรรมการโอลิมปิกสากลคนที่ 8
เคานต์ในประเทศเบลเยียม
ประธานคณะกรรมการโอลิมปิกสากล
บุคคลจากเกนต์
สมาชิกคณะกรรมการโอลิมปิกสากล
ศัลยแพทย์กระดูกและข้อชาวเบลเยียม
อาบน้ำร้อน

"อาบน้ำร้อน" เป็นซิงเกิลของวงดนตรี บิ๊กแอส ประพันธ์เนื้อร้องโดย ขจรเดช พรมรักษา (กบ บิ๊กแอส) แต่งทำนองโดย อภิชาติ พรมรักษา (หมู บิ๊กแอส) และเรียบเรียงโดย บิ๊กแอส และเป็นเพลงประกอบซีรีส์ เรื่อง ฮอร์โมนส์ วัยว้าวุ่น Season 2 โดยเนื้อหาเพลงนั้นพูดถึงคนที่ชอบมีคำพูดว่า อาบน้ำร้อนมาก่อน น้ำร้อนที่ว่าคือประสบการณ์ ถ้าไม่ลองเรียนรู้อะไรใหม่ๆด้วยตัวเราเอง เราก็คงไม่มีวันรู้จริง เพลงนี้ออกจำหน่ายในวันที่ 9 มิถุนายน พ.ศ. 2557
==มิวสิควิดีโอ==
มิวสิกวีดิโอเพลง "อาบน้ำร้อน" ถ่ายทำที่ห้องประชุม อาคารทรงคลาสสิคของโรงเรียนมัธยมวัดเบญจมบพิตร โดยเริ่มแรกให้กลายเป็นเวทีคอนเสิร์ตขนาดย่อมๆ โดยงานนี้ เจ๋ง นักร้องนำ ขอนำทีมพี่ๆบิ๊กแอส อ๊อฟ, หมู, โอ๊ค และกบ เปิดเวทีคอนเสิร์ต โดยมีเหล่านักแสดงจากฮอร์โมนส์ วัยว้าวุ่น รุ่นแรก เช่น มาร์ช, ปันปัน, เก้า, แพทตี้, ตั้ว, ฝน, กันต์, ไมเคิล, ท็อป, เบลล์ ฯลฯ พร้อมแก็งค์น้องๆฮอร์โมน เดอะ เน็กซ์เจน โดยทุกคนวิ่งเข้ามาดูเวทีคอนเสิร์ตนั้น พร้อมกับโยกย้ายส่ายหัวกันแบบไม่มีหยุด
==การตอบรับ==
เพลง "อาบน้ำร้อน" ได้อันดับ 1 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 24 สิงหาคม พ.ศ. 2557 และอันดับที่ 22 ของชาร์ต 95.5 เอฟเอ็ม เวอร์จิ้นฮิตซ์ ชาร์ตท็อป 40 ประจำวันที่ 13 กรกฎาคม พ.ศ. 2557 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
===ชาร์ต===
{|class="wikitable"
!align="left"|ชาร์ต (พ.ศ. 2557)
!align="center"|อันดับสูงสุด
|-
|align="left"|ซี้ดเอฟเอ็ม ชาร์ตท็อป 20
|align="center"| 1
|-
|align="left"|95.5 เอฟเอ็ม เวอร์จิ้นฮิตซ์ ชาร์ตท็อป 40
|align="center"| 22
|-
|align="left"|จีเอ็มเอ็ม แกรมมี่ จีเมมเบอร์ มิวสิก ซองชาร์ตท็อป 100
|align="center"| 15
|-
|align="left"|อีเอฟเอ็ม ชาร์ต 94 ท็อป แอรเพลย์
|align="center"| 28
|-
|align="left"|Channel V Countdown Siam Top 20 Single Chart
|align="center"| 18
|-
|}
==อ้างอิง==
เพลงไทยสากล
เพลงของบิ๊กแอส
เพลงที่ประพันธ์คำร้องโดยขจรเดช พรมรักษา
เพลงในปี พ.ศ. 2557
ซิงเกิลในปี พ.ศ. 2557
ซิงเกิลในสังกัดจีนี่เรคคอร์ดส
ซิงเกิลในสังกัดจีเอ็มเอ็ม แกรมมี่
เพลงบันทึกเสียงที่ผลิตโดยพูนศักดิ์ จตุระบุล
โสมเวียดนาม

โสมเวียดนาม   เป็นพืชในวงศ์ Araliaceae และอยู่ในสกุลเดียวกับโสมเกาหลี  สารสำคัญในโสมเวียดนาม ได้แก่ ซาโปนินไตรเทอร์พีนอยด์และมีโอโคทิลโลลปริมาณสูง ซึ่งสารนี้ไม่พบในโสมชนิดอื่นๆ นอกจากนั้นยังมีพานาไซนอลและเฮปตาดีกาซึ่งเป็นสารมีฤทธิ์เป็นยาปฏิชีวนะและต้านอนุมูลอิสระ โสมเวียดนามมีความใกล้เคียงทางพันธุกรรมกับ Panax japonicus var. major  และ Panax pseudo-ginseng subsp. himalaicus
== การใช้ประโยชน์==
ชาวซีดังในเวียดนามใช้เป็นยาสมุนไพรตั้งแต่สมัยโบราณ ใช้บำรุงร่างกายให้แข็งแรง  ในการทดสอบพบว่าโสมเวียดนามช่วยลดความกดดันทางสรีรวิทยา ช่วยให้หลับ มีฤทธิ์ต้าน Epstein-Barr virus early antigen (EBV-EA)
== อ้างอิง ==
จารุพันธ์ ทองแถม. พืชมหัศจรรย์โลกวิกฤติ. กทม. เศรษฐศิลป์. 2555. หน้า 360 – 361
วงศ์เล็บครุฑ
สมุนไพร
พืชที่มีฤทธิ์ต้านอนุมูลอิสระ
พืชที่มีฤทธิ์ต้านไวรัส
เล็บครุฑไซ่ง่อน

เล็บครุฑไซ่ง่อน   เป็นพืชในวงศ์ Araliaceae ในไทยใช้เป็นไม้ประดับ ใบอ่อนชุบแป้งทอดรับประทาน ชาวจีนและชาวเวียดนามใช้เป็นสมุนไพร รากเล็บครุฑใช้บรรเทาอาการเครียด อ่อนเพลีย ไอ ในใบและรากมีสารซาโปนิน โอลีน และพานาไซนอลซึ่งเป็นสารต้านอนุมูลอิสระ
== อ้างอิง ==
จารุพันธ์ ทองแถม. พืชมหัศจรรย์โลกวิกฤติ. กทม. เศรษฐศิลป์. 2555. หน้า 362 – 363
วงศ์เล็บครุฑ
วงศ์เล็บครุฑ
ไม้ประดับ
สมุนไพร
พืชที่มีฤทธิ์ต้านอนุมูลอิสระ
อัสแซสซินส์ครีด: เรฟเวอเลชันส์

อัสแซสซินส์ครีด: เรเวเลชันส์ เป็นเกมแนวอิงประวัติศาสตร์และแอ็คชั่นผจญภัย พัฒนาและเผยแพร่โดย ยูบิซอฟท์ วางจำหน่ายสำหรับเครื่องเล่นเพลย์สเตชัน 3 และ เอกซ์บอกซ์ 360 ในเดือนพฤศจิกายน 2011 สำหรับไมโครซอฟท์ วินโดวส์ ในเดือนธันวาคม 2011 ซึ่งเป็นเกมชุดที่สี่ของซีรีส์ อัสแซสซินส์ครีด เรื่องราวจะต่อจากเกม  บราเธอร์ฮูด
เนื้อเรื่องหลักจะเป็นการเดินทางของ เอสซิโอ เพื่อไขปริศนาความลับของ อัลแตร์ และจะกล่าวถึง เดสมอนด์ ไมล์ ที่สำรวจความทรงจำของเอสซิโอเพื่อหาวิธีหยุดยั้งเหตุการณ์วันสิ้นโลกในปี 2012 ระบบการเล่นของอัสแซสซินส์ครีด: เรฟเวอเลชันส์ เป็นแบบมุมมองบุคคลที่สาม ให้ผู้เล่นได้สำรวจสถานที่ต่างๆในเมืองคอนสแตนติโนเปิลและจัดการกับเหล่าเทมพลาร์
==แหล่งข้อมูลอื่น==
วิดีโอเกมที่ออกวางจำหน่ายในปี พ.ศ. 2554
วิดีโอเกมที่มีฉากในประเทศตุรกี
วิดีโอเกมที่มีฉากในประเทศซีเรีย
วิดีโอเกมลอบเร้น
รองเท้านารีสีทอง

รองเท้านารีสีทอง    เป็นกล้วยไม้ดินชนิดหนึ่ง ดอกขนาดใหญ่ กลีบปากสีเหลืองเป็นมัน มีจุดสีแดงเข้มหรือสีม่วงภายใน ถิ่นกำเนิดอยู่ในแคนาดา และมลรัฐจอร์เจีย อริโซนา และนิวเม็กซิโกในสหรัฐอเมริกา มีสารที่ออกฤทธิ์ให้เซื่องซึม ตามัว หงอย อิดโรย
== อ้างอิง ==
จารุพันธ์ ทองแถม. พืชมหัศจรรย์โลกวิกฤติ. กทม. เศรษฐศิลป์. 2555.หน้า 466
==แหล่งข้อมูลอื่น==
Kew Botanica Gardens, Science and Conservation, Cypripedium calceolus (lady's slipper orchid) 
ARKive Lady’s slipper orchid (Cypripedium calceolus) 
NatureGate
Laneside Hardy Orchids Nursery, Cypripedium calceolus  
Tela Botanica, Sabot-de-Vénus, Cypripedium calceolus
Verband Botanischer Garten, Cypripedium calceolus (Frauenschuh) 
Au Jardin, Le Monde, Sabot de Vénus
Vermont Ladyslipper Company 
สกุลรองเท้านารี
พืชมีพิษ
กล้วยไม้มีพิษ